ইন্দো-পেসিফিক ইকনোমিক ফ্রেমৱার্ক ফোর প্রোস্পেরিতীগী মতাংদা থমখিবা ৱারোল

ইন্দো-পেসিফিক রিজনগী ভারত, ওস্ত্রেলিয়া, ব্রুনেই দারুস্সলাম, ইন্দিনেসিয়া, জপান, রিপব্লিক ওফ কোরিয়া, মেলেসিয়া, ন্যু জীলেন্দ, ফিল্লিপিন্স, সিঙ্গাপুর, থাইলেন্দ, য়ুনাইতেদ স্তেৎ অমসুং বিয়েৎনাম, ঐখোয়না ঐখোয়গী চাউখ্রে রিজনেসল ইকনোমী অসিগী মমল অমসুং খেন্নবা অসি খঙই। সস্তেনেবল অমসুং ইনক্লুসিব ইকনোমিক গ্রোথ ফংবা ঙম্নবা মতিক-ময়াই লৈবা ফ্রী, ওপন, ফিয়র, ইনক্লুসিব, ইন্তরকন্নেক্তেদ, রিজিলিয়েন্ত, সেক্যুর অমসুং চাউখৎপা ইন্দো-পেসিফিক রিজন অমা ওইহন্নবা ঐখোয়না অমত্তা ওইনা ফিরেপ অমা লৌরি। রিজন অসিদা লৈরিবা ঐখোয়গী ইকনোমিক পোলিতিকেল ইন্তরেস্তশিং অসি মরী লৈনৈ, অমসুং পার্তনরশিংগী মরক্তা ইকনোমিক এঙ্গেজমেন্ত চেৎশিনহনবা হায়বা অসি মখা তানা গ্রোথ, শান্তি লৈনবা অমসুং চাউখৎনবা মরু ওই হায়বা ঐখোয়না খঙই। কোবিদ-১৯ লাইচৎ অসিনা ইকনোমিক রিকভরী অমসুং এদভান্সমেন্ত অসি রিজিলিয়েন্স, সস্তেনেবিলিতী অমসুং কনক্লুসিবিতীগী মখাদা থম্বা ঙম্না পুন্না থবক তৌমিন্নবা তঙাই ফদে হায়বা তাকপীখি হায়বা ঐখোয়না খঙই। লাইচৎ অসিনা ইকনোমিক কম্পিতিতিবনেস অমসুং কোওপরেসন মপাঙ্গল কনখৎহনবা অমসুং ক্রিতিকেল সপ্লাই চেনশিং সেক্যুর তৌবগী মরু ওইবা অদু খঙহনখি অমরোমদা ঐখোয়গী শিন্মীশিং, নুপীশিং, মিদিয়ম- অমসুং স্মোল- এন্তর্প্রাইসশিং অমসুং ঐখোয়গী খুন্নাইগী খ্বাইদগী অৱাবা মায়োক্নরিবা কাংলুপশিং য়াওনা জোব গ্রোথ স্তিম্যুলেৎ তৌরি অমসুং শেন্মীৎলোনগী খুদোংচাবশিং হেনগৎহল্লি। তুং কোইনা য়েংলকপদা ইকনোমিক কম্পিতিতিবনেস অসি তেক্নোলোজী শীজিন্নবা ঙম্বা, ইনোবেসন প্রমোৎ তৌবা ঙম্বা, দিজিতেল ইকনোমীদা শরুক য়াবা, অফবা ত্রাঞ্জিসন ইনর্জী সিস্তেমশিং অমসুং ইনর্জী সেক্যুরিতী ফংবা ঙম্বা অমসুং ইক্বিতেবক, ইনক্লুসিব গ্রোথ লৈহনবা ঙম্বা মওং অমদা ক্লাইমেৎ ক্রাইসিস লাকশিনবা ঙম্বা অমসুং সোসিও-ইকনোমিক ৱেল্ফিয়র অসিনা মশক তাক্কনি। তুংলমচৎকীদমক ঐখোয়গী ইকনোমীশিং অসি শেম-শানবা ঐখোয়না ইন্দো-পেসিফিক ইকনোমিক ফ্রেমৱার্ক ফোর প্রোস্পেরিতী লিংখৎনবা থৌওং হৌদোক্লি। ফ্রেমৱার্ক অসিনা ঐখোয়গী ইকনোমীশিং অসিবু রিজিলিয়েন্স, সস্তেনেবিলিতী, ইনক্লুসিবনেস, ইকনোমিক গ্রোথ, ফিয়রনেস অমসুং কম্পিতিতিবনেস হেনগৎহন্নবা পান্দম থম্মি। থৌরাং অসিগী খুত্থাংদা ঐখোয়না রিজন অসিগী মনুংদা তেংবাং পীনবা, তংদু লৈতানা লৈবা, চাউখৎপা, অমসুং শান্তি লৈনা থম্নবা হোৎনবদা শরুক তম্নবা ঐখোয়না পান্দম থম্মি। ঐখোয়গী পান্দমশিং, অপাম্বশিং অমসুং রিজন অসিগী মঙলানশিং অসিগা মান্নবা ৱাখল্লোন চেনবা অহেনবা ইন্দো-পেসিফিক পার্তনরশিংসু শরুক য়াবীরক্নবা ঐখোয়না হায়জরি। তেক্নিকেল এসিস্তেন্স অমসুং কেপাসিতী বিল্দিংগী মরু ওইবা খঙবা মওং অমদা ঐখোয়গী ফ্রেমৱার্ক পার্তনরশিংগা লোয়ননা চুংশিন্নরিবা অসিনা ফ্লেক্সিবল এপ্রোচ অমা থম্বদা অমসুং ঐখোয়গী মীয়ামগীদমক তেঞ্জিবল ওইবা কান্নবশিং ফংহনবদা মতেং পাংগনি। ঙসি, ঐখোয়না মখাদা পীরিবা য়ুম্বীশিং অসিদা তুংগী নেগোসিএসনশিংগী মাইকৈদা চংশিনবা ওইনা কল্লেক্তিব দিস্কসনশিং ঐখোয়না লোঞ্চ তৌরি। ফ্রেমৱার্ক পার্তনরশিংনা পান্দমশিং অসি ফংনবা ইকনোমিক কোওপরেসন মপাঙ্গল কনখৎহন্নবা তোঙান-তোঙানবা লম্বীশিংদা অসিগুম্বা খন্ন-নৈনবা অসিদা য়াওবীগদবনি অমসুং অতোপ্পা অপাম্বা ইন্দো-পেসিফিক পার্তনরশিংনা য়াওরক্নবা ঐখোয়না হায়জরি। ত্রেদ: ঐখোয়না হায়-স্তেন্দর্দ, ইনক্লুসিব, ফ্রী অমসুং ফিয়র ত্রেদ কম্মিৎমেন্তশিং শেমগৎনবা অমসুং ত্রেদতা অনৌবা অমদি ক্রিএতিব এপ্রোচশিং দিবেলপ তৌনবা অমসুং শেন্মীৎলোনগী থবক-থৌরম অমসুং ইনভেস্তমেন্ত হেনগৎহল্লিবা, সস্তেনেবল অমসুং ইনক্লুসিব ইকনোমিক গ্রোথ প্রমোৎ তৌরিবা অমসুং শিন্মী অমদু কঞ্জুমরশিংদা কান্নবা পীরিবা পান্দমশিংগী অচৌবা সেৎ অমা চাউখৎহনগদবা তেক্নোলোজী পোলিসী অমা শেম্নবা হোৎনরি। সপ্লাই চেনশিং: ঐখোয়না হেন্না রিজিলিয়েন্ত অমসুং নীংথিনা ইন্তিগ্রেতেদ ওইহন্নবা ঐখোয়গী সপ্লাই চেনশিং অসিদা ত্রান্সপরেন্সী, দাইভর্সিতী, সেক্যুরিতী অমসুং সস্তেনেবিলিতী হেনগৎহন্নবা হোৎনরি। ঐখোয়না ক্রাইসিস রেস্পোন্স তৌবগী খোঙথাংশিংদা তেংবাং পীননবা; বিজিনেস মখা চত্থনবগীদমক নীংথিনা শেম-শানবা অমসুং অপনবশিং অদুগী শাফুশিং হন্থহন্নবা তেংবাং পীনবা হেনগৎহন্নবা; লোজিস্তিক্স ইফিসিএন্সী অমসুং সপ্পোর্ত হেনগৎহন্নবা অমসুং মরু ওইবা রো অমসুং প্রোসেস মেতরিএলশিং, সেমিকন্দক্তরশিং, ক্রিতিকেল মিনরেলশিং, অমসুং ক্লীন ইনর্জী তেক্নোলোজীগী এক্সেস ফংনবা ঐখোয়না কোওর্দিনেৎ তৌনবা হোৎনরি ক্লীন ইনর্জী, দিকার্বোনাইজেসন অমসুং ইনফ্রাস্ত্রকচর: পেরিজ এগ্রীমেন্তগী পান্দমশিং অমসুং ঐখোয়গী মীয়াম অমদি শিন্মীশিংগী হিংনবগী লম্বীদা তেংবাং পীনবা লৌখৎলিবা খোঙথাংশিং অসিগা লোয়ননা ঐখোয়গী ইকনোমীশিং দিকার্বোনাইজ তৌনবা ক্লীন ইনর্জী তেক্নোলোজীশিং দিবেলপ অমসুং দিপ্লোই তৌবা অমসুং ক্লাইমেৎ ইম্পেক্তশিং অসিদা রেসিলিয়েন্স ওইহন্নবা শেমগৎনবগী থবক খোঙজেল য়াংশিন্নবা থৌরাং তৌরি। মসিদা তেক্নোলোজীশিংদা, কনসেস্নেল ফাইনান্স য়াওনা ফাইনান্স মোবিলাইজ তৌবদা, অমসুং কম্পিতিতিবনেস হেনগৎহন্নবা লম্বীশিং থীদোকপদা কোওপরেসন পীনবা হেনগৎহনবা অমসুং সস্তেনেবল অমসুং দ্যুরেবল ইনফ্রাস্ত্রকচর শেমগৎপদা মতেং পাংদুনা অমসুং তেক্নিকেল এসিস্তেন্স পীদুনা কন্নেক্তিবিতী হেনগৎহনবা য়াওরি। তেক্স অমসুং এন্তি-করপ্সন: ঐখোয়না ইন্দো-পেসিফিক রিজন্দা তেক্স ইভেসন অমসুং শেঞ্জা-থুমজা লাকশিন্নবা হৌজিক লৈরিবা মলতিতেলরেল ওব্লিগেসনশিং, স্তেন্দর্দশিং অমসুং য়ান্ন-ৱারোলশিং অসিগী মখাদা কান্নগদবা অমসুং মপাঙ্গল কনবা তেক্স, এন্তি-মনী লোন্দরিং আমসুং এন্তি-ব্রাইবরী রিজমশিং চৎনহন্দুনা অমসুং এনফোর্স তৌদুনা ফিয়র কম্পিতিসন প্রমোৎ তৌনবা হোৎনরি। মসিদা একাউন্তেবল অমসুং ত্রান্সপরেন্ত সিস্তেম অমা ওইহন্নবা তঙাই ফদবা কেপাসিতী বিল্দিং সপ্পোর্ত তৌনবা এক্সপর্তিজ অমসুং পাম্বৈশিং শিয়র তৌবা য়াওরি। রিজনেল ইকনোমিক কন্নেক্তিবিতী অমসুং ইন্তিগ্রেসন হেনগৎহন্নবা ৱাখল্লোন অমগা লোয়ননা ঐখোয়গী শিয়র ইন্তরেস্তশিং অসি হেনগৎহন্নবা পার্তনরশিংগী মরক্তা পাঙথোকপা খন্ন-নৈনবশিংদা য়ুম্ফম ওইরগা কোওপরেসন পীনবগী অহেনবা লমশিং খঙদোক্কনি। ঐখোয়গী ইকনোমীশিংগী মরক্তা কম্মর্স, ত্রেদ অমসুং ইনভেস্তমেন্তশিংগী ফ্লোশিংদা শাহৌ পীনবা অমসুং ঐখোয়গী কম্বাইন্দ মার্কেৎশিংদা লৈরিবা ঐখোয়গী শিন্মীশিং, কম্পনীশিং অমসুং মীয়ামগীদমক খুদোংচাবশিংগী স্তেন্দর্দশিং অমসুং এক্সেস হেনগৎহন্নবা কন্দ্যুসিব এনভাইরনমেন্তশিং পুন্না শেমগৎনবা ঐখোয়না মাংদা চংশিল্লি।